# VEDTEKTER

## § 1 NAVN

 Norsk Sykepleierforbunds Faggruppe for ehelse, NSF eHelse

## §2 MEDLEMSKAP OG MEDLEMSRETTIGHETER

1. Medlemmer:

Opptak i NSF eHelse forutsetter medlemskap i NSF.

1. Æresmedlemmer:

Faggruppens styre kan tildele æresmedlemskap til personer som har gjort seg særlig fortjent til dette.

1. Stemmerett og valgbarhet:

Medlemmer som er à jour med kontingent til NSF og faggruppen har stemmerett og er valgbare. Det samme gjelder æresmedlemmer som også tilfredsstiller ordinære krav til medlemskap.

## § 3 FORMÅL

1. NSF eHelse er forpliktet til å følge NSFs formål og prinsipper og skal vektlegge de av NSFs prioriteringer som har generell eller spesifikk gyldighet for faggruppens område.

NSF eHelse skal bidra på NSFs innsatsområde prioritering og organisering i helsetjenesten gjennom å arbeide med sykepleie i ehelse, velferdsteknologi og IKT-verktøy som understøtter pasienten og sykepleiernes arbeidsflyt

NSF eHelse skal bidra til at sykepleiere er premissleverandører for

* faglig innhold og struktur i dokumentasjon av sykepleie.
* utvikling og implementering av elektroniske dokumentasjonssystemer
* utvikling og implementering av velferdsteknologi i sykepleietjenesten.

NSF eHelse skal

* + Skape møteplass for fag og kunnskapsutvikling innen dokumentasjon og ehelse
* skal være et forum for faglig identitet og tilhørighet gjennom idé-, erfarings- og kunnskapsutveksling.
	+ Bidra til samarbeid og utvikling av kompetansenettverk på tvers av faggruppetilhørighet
	+ Bidra til å utvikle strategier, systematisk arbeid og kompetanse innen NSFs fag- og helsepolitiske prioriteringer.
	+ Bidra til å utvikle og videreutvikle utdanningsprogrammer av høy kvalitet innen dokumentasjon og ehelse

## § 4 GENERALFORSAMLINGEN

1. Generalforsamlingen er faggruppens høyeste myndighet. Den holdes hvert annet år i samsvar med NSFs landsmøteperiode. I de år NSF har landsmøte må generalforsamlingen holdes innen landsmøtet starter.

### Adgang

* NSF eHelses medlemmer har adgang mot å vise betalt medlemskontingent
* innkalling til GF sendes ut 2 måneder i forkant

### Saksliste

Enkeltmedlemmer og styret kan foreslå saker til behandling i GF

Sakene må være styret i hende innen 6 uker før GF.

Dagsorden og sakspapirer kunngjøres på faggruppens nettside senest 3 uker før GF

Sakslisten foreslås av faggruppens styre og godkjennes av generalforsamlingen. Saker som ønskes tatt opp utenom sakslisten krever 4/5 flertall av tilstedeværende stemmeberettigede. Saker kan strykes fra sakslisten med alminnelig flertall.

Følgende poster er obligatoriske:

* registrering av antall stemmeberettigede
* oppnevning av ordstyrer(e)
* godkjenning av sakslisten
* oppnevning av tre medlemmer til å underskrive protokollen
* oppnevning av utvalg for oppdrag under GF
* gjennomgang av faggruppens virksomhet, herunder årsberetning og regnskap for de foregående to år
* godkjenning av faggruppens overordnede satsningsområder og økonomiske føringer
* valg av: Faggruppeleder, øvrige styremedlemmer og varamedlemmer, leder, medlemmer og varamedlemmer i nominasjonskomiteen. Øvrige valg som følger av faggruppens vedtekter.

### Valg og votering

Valg skal foregå skriftlig. Faggruppeleder må for å være valgt ha minst 50% av de avgitte stemmer. Oppnås ikke slikt flertall, foretas omvalg. Får fremdeles ingen kandidat det nødvendige flertall, foretas omvalg mellom de to kandidater som ved første omvalg oppnådde flest stemmer. Blanke stemmer betraktes som ikke avgitte stemmer. Ved andre valg og annen avstemming hvor ikke annet er bestemt i vedtektene, gjelder alminnelig flertall av de avgitte stemmer.

Tilsvarende gjelder for valg av nominasjonskomiteens leder.

Dersom ikke noen stemmeberettiget forlanger skriftlig stemmegivning, forgår annen avstemming enn valg ved håndsopprekking eller elektronisk avstemming.

1. Ekstaraordinær GF

Det innkalles til ekstraordinær GF når det kreves av en av følgende instanser:

1. faggruppens styre
2. minst 25% av medlemmene.

Møtet skal kunngjøres minst fire uker før det finner sted. Dokumenter som vedrører den aller de saker som forårsaker at møtet holdes, skal kunngjøres på faggruppens nettsider snares mulig og senest innen to uker før ekstraordinær GF holdes. Dersom ekstraordinær GF fører til at faggruppens styre må nedlegge sin funksjon, velges et interim styre som fungerer frem til neste ordinær GF: på tilsvarende måte velges interime medlemmer av styret, samt varamedlemmer, dersom så mange medlemmer /varamedlemmer nedlegger sine verv at styret ikke lenger er funksjonsdyktig.

## § 5 NSF eHelses STYRE

1. Plass i organisasjonen:

Styret er NSF eHelses høyeste utøvende organ mellom generalforsamlingene. Det går ansvarlig overfor generalforsamlingen og overfor NSFs forbundsstyre, sistnevnte i forhold til de krav som må imøtekommes for å være en godkjent faggruppe i NSF.

1. Styret skal:
	* 1. Lede NSF eHelses virksomhet og forvalte gruppens midler
		2. fatte vedtak om årlig budsjett-og handlingsplaner, godkjenne årsberetning og årlige regnskaper. NSFs generalsekretær skal underrettes om styrets vedtak
		3. Ta initiativ til sykepleiefaglige spørsmål som har betydning for faggruppens medlemmer
		4. Behandle innkomne saker fra enkeltmedlemmer, lokale faggrupper og NSFs sentrale organer.
		5. Oppnevne ad hoc utvalg for særlige oppdrag.
		6. Påse at NSF eHelses vedtekter til enhver tid er i samsvar med faggruppenes vedtektsmodell og prinsipper nedfelt i NSFs vedtekter.
		7. oppnevne nye medlemmer og varamedlemmer av nominasjonskomiteen, dersom så mange medlemmer/varamedlemmer har fått varig forfall at komiteen ikke lenger er funksjonsdyktig.
2. Valg og sammensetning
	* 1. Styret består av leder, nestleder, 3 styremedlemmer og 2 varamedlemmer. Nestleder velges av og blant styrets medlemmer. For øvrig konstituerer styret seg selv.
		2. Styret velges av GF for en periode av to år . Gjenvalg kan skje.
		3. Leder, styremedlemmer og varamedlemmer velges skriftlig ved egne valg
		4. Dersom leder får varig forfall, fungerer nestleder som leder ut valgperioden
		5. NSFs generalsekretær skal til enhver tid være orientert om sammensetningen av faggruppens styre.
3. Nyvalg:

Dersom så mange medlemmer/varamedlemmer i styret får varlig forfall i løpet av generalforsamlingsperioden at styret ikke lengre er funksjonsdyktig, skal nominasjonskomiteen administrere suppleringsvalg, basert på uravsemning blant stemmeberettige medlemmer.

1. Styremøter:
	* 1. Styremøter avholdes minst 6 ganger årlig, og ellers så ofte lederen eller minst 3 av styrets medlemmer finner det nødvendig. Det skal føres protokoll fra styrets møter.
		2. Innkalling til møte, saksliste, nødvendige bilag og protokoll fra foregående møte skal i alminnelighet være sendt medlemmer og varamedlemmer minst 2 uker før møtet.
		3. Styret er beslutningsdyktig når minst 2/3 av totalt stemmeberettigede medlemmer og varamedlemmer er tilstede.
		4. Alle avgjørelser treffes ved alminnelig flertall. I tilfelle stemmelikhet er lederens stemme avgjørende.

## § 6 NOMINASJONSKOMITEEN

1. Mandat

Nominasjonskomiteen innstiller for valg som skal skje under generalforsamlingen. Innstillingen skal foreligge ved generalforsamlingens åpning. For øvrig skal nominasjonskomiteen utføre sin funksjon i samsvar med valgreglement godkjent av GF. Valgreglementet skal være i samsvar med de prinsipper som gjelder for valg under NSFs landsmøte.

1. Sammensetning

Nominasjonskomiteen velges av GF og består av leder, minimum 2 medlemmer og minimum 2 varamedlemmer. Valget gjennomføres uten forutgående innstilling. Nestleder velges av og blant nominasjonskomiteens medlemmer.

1. Funksjonstid:

Nominasjonskomiteen trer i funksjon etter GF og fungerer fram til neste GFs avslutning.

## § 7 LOKALE FAGGRUPPER

1. Generelt.

NSF eHelse kan organiseres med eller uten lokale faggrupper. NSF eHelse har ingen lokale faggrupper.

## § 8 KONTINGENT

Årlig kontingent for medlemskap i NSF eHelse fastsettes av generalforsamlingen og innkreves av NSF. Rutiner og bestemmelser vedrørende purring, kontingentrestanse, automatisk utmelding med mer vil for øvrig være i samsvar med kontingentbestemmelser i NSF. Æresmedlemmer betaler ingen kontingent.

## § 9 INNMELDING OG UTMELDING

Inn- og utmelding skjer til NSF

## § 10 ÅRSBERETNING, REGNSKAP OG BUDSJETT

1. Beslutningsorgan:

NSF eHelses årsberetning, regnskap og budsjett godkjennes av styret.

1. Administrativ oppfølging:

Føring av NSF eHelses regnskaper, inklusive regnskap for evt lokalgrupper ivaretas av NSF, som også besørger relevante innberetninger til offentlige myndigheter.

1. Registering:

NSF eHelses styre er ansvarlig for registrering i offentlig organisasjonsregister.

## § 11 MEDLEMSKAP I ANDRE ORGANISASJONER

Beslutning om medlemskap i andre organisasjoner fattes av generalforsamlingen, og må deretter godkjennes av NSFs forbundsstyre. Tilsvarende prosedyre gjelder for eventuell utmelding.

## §12 SUSPENSJON/ EKSKLUSJON

Suspensjon eller eksklusjon av et medlem kan kun besluttes av forbundsstyret, i samsvar med NSFs vedtekter

## § 13 VERV OG ANSETTELSE I NSF

Vedtektsfestede verv i NSF eHelses styre samt i i sentralt fagforum kan ikke kombineres med ansettelsesforhold i NSF. Verv som leder av sentralt fagforum kan ikke kombineres med verv i forbundsstyret.

## §14 HABILITETSREGLER

Forvaltningslovens regler når det gjelder inhabilitet har tilsvarende anvendelse for saksbehandling i faggruppens besluttende organer. Når det på forhånd er klart eller sannsynlig at et medlem i det aktuelle besluttende organ blir ansett som inhabil under behandling av en sak, skal vedkommende fratre under behandling av saken.

## §15 VEDTEKTSENDRINGER

1. Kvalifisert flertall for vedtak:

Endringer i NSF eHelses vedtekter må vedtas med 2/3 flertall av tilstedeværende stemmeberettige på generalforsamlingen.

1. Forberedelse av vedtektsendringer

Forslag om vedtektsendringer må være faggruppens styre i hende senest 6 uker før GF holdes. Alle forslag om vedtektsendringer forelegges NSFs generalsekretær til vurdering før forslagene behandles. Dersom vedtak fattes uten at slik forutgående vurdering er foretatt, effektueres vedtaket etter at generalsekretær har bekreftet samsvar med gjeldende modell for faggruppenes vedtekter og øvrige prinsipper nedfelt i NSFs vedtekter.

1. Dispensasjoner:

Dispensasjoner fra faggruppenes vedtekter kan vedtas av faggruppens styre. Dersom saken innebærer dispensasjon fra modell for faggruppenes vedtekter, avgjøres saken av forbundsstyret.

## § 16 OPPLØSNING

1. Beslutning:

Beslutning om oppløsning av NSF eHelse krever 5/6 flertall blant tilstedeværende stemmeberettige medlemmer i GF, og må bekreftes av NSFs forbundsstyre.

1. Disponering av gjenværende midler:

Ved oppløsning skal NSF eHelses midler tilfalle NSF. Midlene skal stå urørt i 10 år, i fall ny faggruppe etableres og godkjennes i løpet av denne perioden.

1. Fusjonering:

Dersom NSF eHelse oppløses for å fusjonere med en annen eller flere andre godkjente faggrupper i NSF, tilfaller midlene den nye faggruppen under forutsetning av at denne godkjennes av NSFs forbundsstyre.